ནུབ་ཏུ་དབྱུག་སྔོན་ཅན་གཡས་དབྱུག་པ། བྱང་དུ་སྟོབས་པོ་ཆེ་གཡས་རྩེ་གསུམ་
བསྣམས་པ། ཐམས་ཅད་ཀྱང་སྐུ་མདོག་སྔོན་པོ་ཁྲོ་བོའི་ཉམས་ཅན། གཡོན་ཐུགས་ཀར་
སྡིགས་མཛུབ་མཛད་པ། སྟག་གི་པགས་པའི་ཤམ་ཐབས་གསོལ་ཞིང་། མེ་དཔུང་འབར་
བའི་དབུས་ན་གཡོན་བརྐྱང་པའི་སྟབས་ཀྱིས་བཞུགས་པ། སྟེང་གི་གཡས་གཡོན་དུ་
གནས་གཙང་མའི་ལྷའི་བུ་སྐུ་མདོག་སེར་བོ། རིན་པོ་ཆེའི་རྒྱན་གྱིས་སྤྲས་པ་ཕྱག་
གཉིས་ཀྱིས་བདུད་རྩིས་གང་བའི་བུམ་པ་ཐོགས་ནས་བཅོམ་ལྡན་འདས་མ་ལ་སྐུ་ཁྲུས་
གསོལ་བ། ལྷ་ཐམས་ཅད་ཀྱི་སྤྱི་བོར་ཨོཾ་དཀར་བོ། མགྲིན་པར་ཨཱཿ དམར་བོ། ཐུགས་
ཀར་ཧཱུཾ་སྔོན་པོ། ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་གནས་ནས་
བསྒོམ་པ་དང་འདྲ་བའི་ཡེ་ཤེས་པ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་
ཀྱིས་བསྐོར་བ་སྤྱན་དྲངས། ཛཿ ཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར།
སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རྣམས་སྤྱན་དྲངས། ཁྱེད་
རྣམས་ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས།
ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཨཱཿ ཧཱུཾ། ཞེས་དབང་བསྐུར། ལུས་གང་།
དྲི་མ་དག ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་བ་ལས་གཙོ་མོ་སྤྱན་
རས་གཟིགས་ལ་འོད་དཔག་མེད། ཕྱག་ན་རྡོ་རྗེ་དང་ཁྲོ་བོ་བཞི་ལ་མི་བསྐྱོད་པ། ལྷའི་བུ་
470

གཉིས་ལ་རིན་ཆེན་འབྱུང་ལྡན་གྱིས་དབུ་བརྒྱན་པར་བྱུང༌། མཆོད་པ་ཨ་མྲྀ་ཏས་བསངས།
སྭ་བྷཱ་ཝས་སྦྱངས། སྟོང་བའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་
རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་རྫས་ཕུན་སུམ་ཚོགས་པ་ཀུན་
ཏུ་བཟང་བོའི་མཆོད་སྤྲིན་དུ་གྱུར། ཨོྃ་ཨཉྙཾ་ཨཱ་ཧཱུཾ། ནས། ཨོཾ་ཤཔྟ་ཨཱ་ཧཱུྃ་གིས་བྱིན་གྱིས་
བརླབས། ཨོཾ་སརྦ་ཏ་ཐཱ་ག་ད་ཨུདྡྷི་ཥ་བི་ཛ་ཡ་ས་པ་རི་ཝཱ་ར་ཨཉྙཾ། ནས། ཤབྟའི་བར་གྱིས་
མཆོད། དཔལ་ལྡན་ལྷ་མོ་སྟོན་ཀའི་ཟླ་བའི་མདོག །ཞལ་གསུམ་ཕྱག་བརྒྱད་རབ་མཛེས་
ཞི་བའི་སྐུ། །ཡེ་ཤེས་དཔག་ཡས་ཚེ་ཡི་མཆོག་སྩོལ་མ། །རྣམ་པར་རྒྱལ་མའི་ཞབས་ལ་
ཕྱག་འཚལ་བསྟོད། །རྗེ་བཙུན་ཐུགས་རྗེའི་གཏེར་དང་གསང་བའི་བདག །མི་གཡོ་
འདོད་རྒྱལ་དབུག་སྔོན་སྟོབས་པོ་ཆེ། །བདུད་རྩིའི་རྒྱུན་འབེབས་གཞོན་ནུ་ཟུང་གཅིག་
ལ། །མཆོག་ཏུ་དང་བའི་ཡིད་ཀྱིས་ཕྱག་འཚལ་བསྟོད། །འཇིག་རྟེན་རྣམ་འདྲེན་ཚེ་
དཔག་མེད་མགོན་གྱིས། །གང་གི་གཟུངས་ཀྱི་ཕན་ཡོན་བཀའ་སྩལ་བ། །བརྩེ་ལྡན་
འཕགས་པའི་ཐུགས་རྗེས་བདག་ཅག་ལ། །དེང་འདིར་མངོན་དུ་འགྱུར་བར་བྱིན་གྱིས་
རློབས། །རང་གི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ཡིག་གི་མཐར་སྔགས་
ཕྲེང་གིས་བསྐོར་བ་ལས་འོད་ཟེར་འཕྲོས། ཕྱོགས་བཅུའི་སངས་རྒྱས་བྱང་སེམས་ཐམས་
ཅད་ཀྱི་ཐུགས་ཀ་ནས་འཆི་མེད་ཚེའི་བདུད་རྩི་དང་། གཞན་ཡང་སྣོད་བཅུད་ཀྱི་བཀྲག་
མདངས་ཡོན་ཏན་ཐམས་ཅད་ཚེའི་བདུད་རྩིའི་རྣམ་པར་སྤྱན་དྲངས། སྔགས་ཕྲེང་ལ་
ཐིམ། ཡིག་འབྲུ་རྣམས་ལས་བདུད་རྩིའི་རྒྱུན་བབས་པས་ལུས་ཀྱི་ནང་ཐམས་ཅད་གང་།
ཚེ་དང་བསོད་ནམས་རྒྱས་པ་ལ་བར་དུ་གཅོད་པ་ཐམས་ཅད་སྦྱངས། འཆི་མེད་ཚེའི་
དངོས་གྲུབ་ཐོབ་པར་གྱུར། གཟུངས་རིང་དང་། ཨོཾ་ཧྰུཾ་སྭཱ་ཧཱ། ཞེས་སྙིང་བོ་དང་། ཨོྃ་ཨ་མི་ཏེ་
ཨ་མི་ཏོདྷ་བེ། ཨ་མི་ཏ་བི་ཀྲནྟེ། ཨ་མི་ཏ་གཱ་ཏྲེ། ཨ་མི་ཏ་གཱ་མི་ནི། ཨ་མི་ཏ་ཨཱ་ཡུརྡ་དེ། ག་
ག་ན་ཀྲཱིརྟི་ཀ་རེ། སརྦ་ཀླེ་ཤ་ཀྵ་ཡཾ་ཀ་རཱི་ཡེ་སྭཱཧཱ། ཞེས་ཕྲེང་སྔགས་ཚར་ཁ་ཤས་བཟླ། ཡིག་
471

བརྒྱས་ལྷག་ཆད་བསྐང་། གོང་བཞིན་མཆོན་བསྟོད་བྱ། བཅོམ་ལྡན་འདས་མ་གཙུག་ཏོར་རྣམ་
པར་རྒྱལ་མས་བདག་སོགས་སེམས་ཅན་ཐམས་ཅད་ལ་འཆི་བ་མེད་པ་ཚེའི་དངོས་
གྲུབ་སྩལ་དུ་གསོལ། ཞེས་གསོལ་བ་བཏབ། ། ༈ བུམ་པ་རིལ་བུ་དང་བཅས་པ་བསངས་སྦྱངས།
བུམ་པ་སྟོང་བ་ཉིད་གྱུར། སྟོང་བའི་ངང་ལས་བཾ་ལས་པདྨ་དང་ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་བཾ་ལས་བྱུང་བའི་རིན་པོ་ཆེའི་བུམ་པ་དཀར་བོ། ལྟོ་བ་ཆེ་བ། མགྲིན་
པ་རིང་བ། མཆུ་འཕྱང་བ་ལ་སོགས་པའི་མཚན་ཉིད་ཐམས་ཅད་ཡོངས་སུ་རྫོགས་པའི་
ནང་དུ་རིལ་བུ་རྣམས་རེ་རེ་ནས་སྣ་ཚོགས་པདྨ་དང་ཟླ་བའི་གདན་ལ་ཧཱུཾ་ལས་སྣ་
ཚོགས་རྡོ་རྗེ་ཧྰུཾ་གྱིས་མཚན་པ། དེ་ལས་འོད་ཟེར་འཕྲོས། འཕགས་པ་མཆོད། སེམས་
ཅན་གྱི་དོན་བྱས། ཚུར་འདུས། བྷཾ་ལ་ཐིམ་པ་ཡོངས་སུ་གྱུར་བ་ལས་བླ་མ་དང་གཉིས་སུ་
མེད་པའི་གཙུག་ཏོར་རྣམ་པར་རྒྱལ་མ། ཞེས་པ་ནས། ཁྱེད་རྣམས་ཀྱིས་འདི་ལ་མངོན་
པར་དབང་བསྐུར་དུ་གསོལ། ཞེས་པ་ནས། དེང་འདིར་མངོན་དུ་འགྱུར་བར་བྱིན་གྱིས་
རློབས། །ཞེས་པའི་བར་བདག་བསྐྱེད་དང་འདྲ། དེ་ནས། རང་གི་ཐུགས་ཀ་ནས་སྔགས་ཀྱི་
ཕྲེང་བ་གཟུགས་ཐག་ལ་འཁྲིལ་ཏེ་སོང་བས་བུམ་ནང་གི་ལྷ་རྣམས་ཀྱི་ཐུགས་རྒྱུད་
བསྐུལ། ཐུགས་ཀ་ནས་འོད་དང་བདུད་རྩིའི་རྒྱུན་བབས་པས། རང་གཞན་གྱི་ལུས་གང་།
ཐོག་མེད་ནས་བསགས་པའི་སྡིག་སྒྲིབ། རྣམ་སྨིན་རྒྱུ་མཐུན་བདག་འབྲས་ཐམས་ཅད་
སྦྱངས། སླར་ཡང་འོད་ཟེར་གྲངས་མེད་པ་ཕྱོགས་བཅུར་འཕྲོས། བསྒྲུབ་བྱའི་ཚེ་ཡར་བ།
འཐོར་བ། ཉམས་ཆགས་སུ་གྱུར་བ། འབྱུང་བོ་མི་མ་ཡིན་རྣམས་ཀྱིས་འཕྲོག་པ། བརྐུས་
པ། ཁྱེར་བ། གཞན་གྱི་རྫས་སྔགས་ཀྱི་ནུས་པས་སྦས་པ། བཅིངས་པ་མནན་པ་ལ་སོགས་
པ་ཐམས་ཅད་བུམ་པ་བདུད་རྩིས་གང་བའི་རྣམ་པ་དང་། འབྱུང་བ་ལྔའི་བཅུད་རྣམས་
འོད་དང་བདུད་རྩི་ཁ་དོག་སྣ་ཚོགས་པ། སྐྱེ་འགྲོ་ཐམས་ཅད་ཀྱི་ལེགས་ཚོགས་གང་
མཆིས་རྣམས་བཀྲ་ཤིས་རྟགས་རྫས། རྒྱལ་བ་སྲས་བཅས་ཀྱི་སྐུ་གསུང་ཐུགས་ཀྱི་བྱིན་
472

རླབས་ཐམས་ཅད་འཕགས་མའི་ལྷ་སྔགས་ཕྱག་མཚན་གྱི་རྣམ་པར་བསྡུས་ནས་རིལ་བུ་
རྣམས་ལྷར་གསལ་བ་ལ་ཐིམ་པར་བསམ་ལ། གཟུངས་རིང་། སྙིང་བོ། ཕྲེང་སྔགས་བཅས་ཅི་
འགྲུབ་བཟླ། ཡིག་བརྒྱས་ལྷག་ཆད་ཁ་བསྐང་། མཆོད་བསྟོད་བྱ། གཏོར་མ། ཨ་མྲྀ་ཏས་བསངས།
སྭ་བྷཱ་ཝས་སྦྱངས། སྟོང་བའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་
ནང་དུ་ཨོཾ་འོད་དུ་ཞུ་བ་ལས་བྱུང་བའི་གཏོར་མ་ཟག་པ་མེད་པའི་ཡེ་ཤེས་ཀྱི་བདུད་
རྩིའི་རྒྱ་མཚོ་ཆེན་པོར་གྱུར། ཨོཾ་ཨ་ཀཱ་རོ་སོགས་ལན་གསུམ་གྱི་བྱིན་གྱིས་བརླབས། བུམ་པའི་
ལྷ་རྣམས་ཀྱི་ལྗགས་འོད་ཟེར་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་
བར་གྱུར། ཨོཾ་ཨུཥྞཱི་ཥ་བི་ཛ་ཡ་ས་པ་རི་ཝཱ་ར་ཨི་དཾ་བ་ལིང་ཏ་ཁ་ཁ་ཁཱ་ཧི་ཁཱ་ཧི། ལན་
གསུམ་མམ་བདུན་གྱིས་ཕུལ། གོང་བཞིན་མཆོད་བསྟོད་བྱ། གྲུབ་ན་བསྟོད་པ་འཆི་མེད་གྲུབ་པ་
འདོན། རྣམ་པར་རྒྱལ་མའི་ལྷ་ཚོགས་ཀྱིས། །དམིགས་ཡུལ་སྦྱིན་པའི་བདག་པོ་ཡི། །ཚེ་
ཡི་བར་ཆད་ཀུན་བསལ་ཏེ། །འཆི་མེད་དངོས་གྲུབ་སྩལ་དུ་གསོལ། །ཞེས་འདོད་དོན་ལ་
གསོལ་བ་གདབ། གྲོལ་ཐུན་ལ་གཏང་རག་གི་མཆོད་བསྟོད་དང་། ཡིག་བརྒྱ་བརྗོད་ལ་གཟུངས་ཐག་
དྲིལ། གང་ཡང་བདག་བློ྾། །མ་རྙེད་ཡོངས་སུ྾། །ལྷག་པ་དང་ནི×། །ཞེས་ནོངས་པ་བཟོད་
པར་གསོལ། བུམ་པའི་ལྷ་རྣམས་འོད་དུ་ཞུ་ནས་རིལ་བུ་ལ་ཐིམ་པས་འཆི་མེད་ཚེའི་བདུད་
རྩིའི་རང་བཞིན་གྱི་རིལ་བུའི་རྣམ་པར་གྱུར། བདག་བསྐྱེད་ཀྱི་འཁོར་རྣམས་རང་ལ་
ཐིམ། རང་དམ་ཚིག་པར་གསལ་བའི་སྤྱི་བོར་ཨོཾ་དཀར་བོ། མགྲིན་པར་ཨཱཿདམར་བོ།
ཐུགས་ཀར་ཧཱུཾ་སྔོན་པོས་མཚན་པར་གྱུར། དགེ་བ་འདི་ཡིས་མྱུར་དུ་བདག །རྣམ་པར་
རྒྱལ་མ་འགྲུབ་གྱུར་ནས། །ཞེས་སོགས་དང་། དུས་མིན་འཆི་བའི་མཚན་མ་མཐོང་བ་
ན། །དེ་ཡི་མོད་ལ་རྣམ་པར་རྒྱལ་མའི་སྐུ། །གསལ་བར་མཐོང་ནས་འཆི་བདག་དཔའ་
བཅོམ་སྟེ། །འཆི་མེད་རིག་འཛིན་མྱུར་དུ་ཐོབ་པར་ཤོག །ཚེ་རབས་ཀུན་ཏུ་རྣམ་པར་
རྒྱལ་མ་ཡིས། །ཐེག་མཆོག་བཤེས་གཉེན་དངོས་སུ་མཛད་པའི་མཐུས། རྒྱལ་བས་
473

བསྔགས་པའི་ལམ་བཟང་དེ་ཉིད་ལས། །སྐད་ཅིག་ཙམ་ཡང་ལྡོག་པར་མ་གྱུར་ཅིག །ཅེས་
སོགས་བསྔོ་སྨོན་ཤིས་བརྗོད་དང་བཅས་པ་བྱའོ། ། ༈ བུམ་ཆོག་མདོར་བསྡུས་པ་ལ་མོས་ན།
བདག་བསྐྱེད་གོང་ལྟར་ལ་བུམ་པ་བསངས་སྦྱངས། ཆོས་ཀུན་མི་དམིགས་སྤྲོས་དང་བྲལ་
བའི་ངང་། །བུམ་པ་མཚན་ཉིད་ཐམས་ཅད་རྫོགས་པའི་ནང་། །སྣ་ཚོགས་པད་ཟླར་ཧཱུཾ་
ལས་རིལ་བུ་རྣམས། །བཅོམ་ལྡན་རྣམ་པར་རྒྱལ་མ་སྐུ་མདོག་དཀར། །དཀར་སེར་སྔོ་
བའི་ཞལ་གསུམ་ཕྱག་བརྒྱད་ཀྱི། །དང་བོ་རྡོ་རྗེ་སྡིགས་མཛུབ་ཞགས་པ་དང་། །གཉིས་པ་
འོད་དཔག་མེད་དང་མི་འཇིགས་སྦྱིན། །གསུམ་པས་མདའ་གཞུ་བཞི་བས་མཆོག་
སྦྱིན་དང་། །མཉམ་གཞག་སྟེང་ན་རིན་ཆེན་བུམ་པ་བསྣམས། །རིན་ཆེན་རྒྱན་དང་ལྷ་
རྫས་ན་བཟའ་གསོལ། །རྡོ་རྗེ་སྐྱིལ་ཀྲུང་གིས་བཞུགས་གཡས་གཡོན་དུ། །ཕྱག་ན་པདྨོ་
རྡོ་རྗེ་འཛིན་པ་གཉིས། །རྔ་ཡབ་དཀར་བོ་བསྣམས་ཤིང་མཉམ་པར་བཞེངས། །ཕྱོགས་
བཞིར་མི་གཡོ་བ་དང་འདོད་པའི་རྒྱལ། །དབྱུག་སྔོན་ཅན་དང་སྟོབས་པོ་ཆེ་བཞི་བོ། །རལ་
གྲི་ལྕགས་ཀྱུ་དབྱུག་པ་རྡོ་རྗེ་གཡས། །གཡོན་པ་མ་རུང་འདུལ་བའི་སྡིགས་མཛུབ་
མཛད། །སྟེང་གི་ཕྱོགས་ནས་གནས་གཙང་ལྷའི་བུ་གཉིས། །རིན་ཆེན་བུམ་པ་བཟུང་
ནས་སྐུ་ཁྲུས་གསོལ། །དྲན་པས་འཆི་མེད་མཆོག་སྩོལ་དེ་རྣམས་ཀྱི། །གནས་གསུམ་རྡོ་
རྗེ་གསུམ་མཚན་ཧཱུཾ་འོད་ཀྱིས། །ཡེ་ཤེས་པ་དང་དབང་ལྷས་སྤྱན་དྲངས་ཏེ། །ཛཿ ཧཱུཾ་བཾ་
ཧོ དམ་ཡེ་དབྱེར་མེད་གྱུར། །དབང་ལྷས་དབང་བསྐུར་སྒོ་གསུམ་དྲི་མ་དག །གཙོ་
མོར་འོད་དཔག་མེད་དང་འཁོར་རྣམས་ལ། །རང་རང་རིགས་ཀྱི་བདག་པོས་དབུ་
བརྒྱན་གྱུར། །མཆོད་རྫས་ངོ་བོ་ཟག་མེད་ཡེ་ཤེས་ལ། །རྣམ་པ་རང་རང་སོ་སོའི་
གཟུགས་ཅན་དང་། །བྱེད་ལས་དབང་བོའི་ཡུལ་དུ་བདེ་སྟེར་བ། །བཅོམ་ལྡན་བུམ་པའི་
ལྷ་ལ་དབུལ་བར་བགྱི། །ཨོཾ་སརྦ་ཏ་ཐཱ་ག་ཏ་ཨུཥྞཱི་ཥ་བི་ཛ་ཡ་ས་པ་རི་ཝཱ་ར་ཨཉྙཾ་ནས།
ཤབྟའི་བར་གྱིས་མཆོད། དཔལ་ལྡན་ལྷ་མོ་སྟོན་ཀའི་ཟླ་བའི་མདོག །ཅེས་པ་ནས། མཆོག་
474

ཏུ་དང་བའི་ཡིད་ཀྱིས་ཕྱག་འཚལ་བསྟོད། །འཇིག་རྟེན་རྣམ་འདྲེན་ཚེ་དཔག་མེད་
མགོན་གྱིས། །གང་གི་གཟུངས་ཀྱི་ཕན་ཡོན་བཀའ་སྩལ་བ། །བརྩེ་ལྡན་འཕགས་མའི་
ཐུགས་རྗེས་བདག་ཅག་ལ། །དེང་འདིར་མངོན་དུ་འགྱུར་བར་བྱིན་གྱིས་རློབས། །བུམ་
ལྷའི་ཐུགས་ཀར་ཟླ་སྟེང་ཏཱཾ་ཡིག་མཐར། །བཟླས་བྱའི་སྔགས་ཀྱི་ཕྲེང་བས་བསྐོར་བ་
ལས། །འོད་དང་བདུད་རྩིའི་རྒྱུན་བབས་རང་གཞན་གྱི། །ལུས་གང་ཐོག་མེད་ནས་
བསགས་སྡིག་སྒྲིབ་དང་། །རྣམ་སྨིན་རྒྱུ་མཐུན་བདག་འབྲས་ཐམས་ཅད་སྦྱངས། །སླར་
ཡང་འོད་འཕྲོས་མཆོག་གསུམ་བྱིན་རླབས་དང་། །འབྱུང་བཞིའི་རོ་བཅུད་འཁོར་
འདས་ཡོན་ཏན་ཀུན། །བདུད་རྩིའི་རྣམ་པར་བཀུག་སྟེ་རིལ་བུ་རྣམས། །རྣམ་རྒྱལ་ལྷ་
དགུར་གསལ་ལ་ཐིམ་པར་གྱུར། །ཅེས་སྔགས་བཟླ་ཞིང་ལྷག་མ་གོང་ལྟར་བྱའོ། །ཆུ་སྒྲུབ་བྱེད་ན་
བུམ་བསྐྱེད་ཀྱི་རིལ་བུ་རྣམས། ཞེས་པ་དོར། བཟླས་པའི་འགོར་གཟུངས་ཐག་སྙིང་གར་བཟུང་སྟེ།
ཨོྃ་བཛྲ་ཨུད་ཀ་ཧཱུཾ། ལན་བདུན། དུང་ཆོས་ཀྱི་ཆུ་ཡེ་ཤེས་ཀྱི་བདུད་རྩིར་བྱས་པས་རྡོ་རྗེའི་
རྡུལ་ཕྲ་རབ་ཀྱི་རང་བཞིན་དུ་གྱུར། རང་གི་ཐུགས་ཀ་ནས་སྔགས་ཀྱི་ཕྲེང་བ། ཞེས་པ་
ནས། ལྷ་སྔགས་ཕྱག་མཚན་གྱི་རྣམ་པར་བསྡུས་ནས་བུམ་པའི་ཆུ་ལ་ཐིམ་ཞིང་། ལྷ་
རྣམས་ཀྱི་སྐུའི་ཆ་ཐམས་ཅད་ནས་ཀྱང་བདུད་རྩིའི་རྒྱུན་བབས་པས་བུམ་པ་གང་བར་
གྱུར། ཅེས་གཟུངས་བཟླ། གྲོལ་ཉིན་ཧཱུཾ་ཞེས་དུང་ཆོས་ཀྱི་ཆུས་མཆོད་ཡོན་ཕུལ། བུམ་པའི་ལྷ་
ཡེ་ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་འོད་དུ་ཞུ་ནས་འཆི་མེད་
ཚེའི་བདུད་རྩིར་གྱུར་ཏེ་བུམ་པའི་ཆུ་དང་དབྱེར་མེད་རོ་གཅིག་ཏུ་གྱུར། ཅེས་འོད་ཞུ་
བྱེད། ཚིགས་བཅད་མར། སྣ་ཚོགས་པད་ཟླར་ས་བོན་ཧཱུཾ་ཡིག་གི ། འོད་ཀྱིས་དོན་གཉིས་
བྱས་ཏེ་འདུས་པ་ལས། །བཅོམ་ལྡན་རྣམ་པར་རྒྱལ་མ་སྐུ་མདོག་དཀར། །ཞེས་དང་།
བདུད་རྩིའི་རྣམ་པར་བཀུག་སྟེ་བུམ་ཆུ་ལ། །ཐིམ་ཞིང་བཅོམ་ལྡན་འདས་མའི་ལྷ་
ཚོགས་ཀྱི། །སྐུ་ཡི་ཆ་ཤས་ཀུན་དང་སྔགས་ཕྲེང་ལས། །བདུད་རྩིའི་རྒྱུན་བབས་བུམ་པ་
475

གང་བར་གྱུར། །
ཅེས་བཟླས་པ་བྱ་ཞིང་གཞན་རྣམས་འདྲའོ། །བདག་བསྐྱེད་གཙོ་རྐྱང་དང་། བུམ་བསྐྱེད་ལྷ་
དགུ་བྱེད་པའམ། གཉིས་ཀ་གཙོ་རྐྱང་བྱས་ཀྱང་ཆོག་ལ། འཆར་བདེ་ན་བདག་བུམ་དཀྱུས་གཅིག་
ཏུ་གསལ་བཏབ་ཀྱང་རུང་བར་གསུངས་པས་འདི་ཉིད་ལ་ཚིག་འདོར་ལེན་ཕྲན་བུ་རེ་བྱས་པས་
འཐུས་པར་ཡོད་དོ། །ཞེས་བཅོམ་ལྡན་འདས་མ་གཙུག་ཏོར་རྣམ་པར་རྒྱལ་མ་ལ་བརྟེན་ནས་ཚེ་རིལ་
སྒྲུབ་ཚུལ་འཁྱེར་བདེར་བཀོད་པ་འདི་ཡང་འཕྲལ་དུ་ཉེར་མཁོ་ཞིག་བྱུང་བའི་ཚེ་རྣམ་རྒྱལ་མཆོད་
རྟེན་སོགས་མ་རྙེད་པའི་རྐྱེན་གྱིས་བསྐུལ་ཏེ། ༧དགེ་སློང་ཤེས་རབ་རྒྱ་མཚོས་རྩ་བའི་བླ་མའི་ཞལ་
གདམས་བཞིན་དམ་པ་གོང་མའི་གསུང་ལས་བཏུས་ཏེ་བྲིས་པའོ།།